ประกาศของคณะปฏิวัติประกาศของคณะปฏิวัติฉบับที่๑๒๓--------------------- โดยที่คณะปฏิวัติพิจารณาเห็นว่ามหาวิทยาลัยสงขลานครินทร์ได้จัดให้มีการศึกษาในสาขาวิชาต่าง ๆตลอดมาตามหลักสูตรในสาขาวิชานั้นแล้ว สมควรกำหนดปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสงขลานครินทร์หัวหน้าคณะปฏิวัติจึงมีคำสั่งดังต่อไปนี้ ข้อ ๑ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยสงขลานครินทร์ ดังนี้ (๑) สาขาวิชาวิศวกรรมโยธา สาขาวิชาวิศวกรรมไฟฟ้าและสาขาวิชาวิศวกรรมเครื่องกล มีปริญญาสามชั้น คือ (ก) เอก เรียกว่า"วิศวกรรมศาสตรดุษฎีบัณฑิต" ใช้อักษรย่อว่า "วศ.ด." ระบุชื่อสาขาวิชา ในวงเล็บต่อท้าย (ข) โท เรียกว่า"วิศวกรรมศาสตรมหาบัณฑิต" ใช้อักษรย่อว่า "วศ.ม." ระบุชื่อสาขาวิชา ในวงเล็บต่อท้าย (ค) ตรี เรียกว่า"วิศวกรรมศาสตรบัณฑิต" ใช้อักษรย่อว่า "วศ.บ." ระบุชื่อสาขาวิชา ในวงเล็บต่อท้าย (๒) สาขาวิชาเคมี สาขาวิชาฟิสิกส์สาขาวิชาชีววิทยา สาขาวิชาคณิตศาสตร์และสาขาวิชาศึกษาศาสตร์ที่ศึกษากระบวนวิชาการสอนวิชาวิทยาศาสตร์ทั่วไป มีปริญญาสามชั้น คือ (ก) เอก เรียกว่า"วิทยาศาสตรดุษฎีบัณฑิต" ใช้อักษรย่อว่า "วท.ด." ระบุชื่อสาขาวิชา ในวงเล็บต่อท้าย (ข) โท เรียกว่า"วิทยาศาสตรมหาบัณฑิต" ใช้อักษรย่อว่า "วท.ม." ระบุชื่อสาขาวิชา ในวงเล็บต่อท้าย (ค)ตรี เรียกว่า "วิทยาศาสตรบัณฑิต" ใช้อักษรย่อว่า"วท.บ." ระบุชื่อสาขาวิชา ในวงเล็บต่อท้าย (๓)สาขาวิชาศึกษาศาสตร์ที่ศึกษากระบวนวิชาการสอนวิชาภาษาไทย วิชาภาษาต่างประเทศ วิชาสังคมศาสตร์ หรือวิชาการศึกษาเป็นวิชาเอก มีปริญญาสามชั้น คือ (ก) เอก เรียกว่า"ศิลปศาสตรดุษฎีบัณฑิต" ใช้อักษรย่อว่า "ศศ.ด." ระบุชื่อสาขาวิชาศึกษาศาสตร์ ในวงเล็บต่อท้าย (ข) โท เรียกว่า"ศิลปศาสตรมหาบัณฑิต" ใช้อักษรย่อว่า "ศศ.ม." ระบุชื่อสาขาวิชาศึกษาศาสตร์ ในวงเล็บต่อท้าย (ค) ตรี เรียกว่า "ศิลปศาสตรบัณฑิต"ใช้อักษรย่อว่า "ศศ.บ." ระบุชื่อสาขาวิชาศึกษาศาสตร์ ในวงเล็บต่อท้าย ข้อ ๒ครุยวิทยฐานะของมหาวิทยาลัยสงขลานครินทร์ มีสามชั้น คือ (๑) ดุษฎีบัณฑิต ทำด้วยแพรสีแดงเย็บเป็นเสื้อคลุมยาวประมาณครึ่งน่อง หลังจีบ ตัวเสื้อผ่าอกตลอด มีแถบกำมะหยี่สีน้ำทะเลกว้าง ๑๐เซนติเมตร เย็บติดเป็นสาบตลอดด้านหน้าทั้งสองข้างไม่โอบรอบคอเสื้อแขนจีบปลายบานและเฉียงตั้งแต่ตอนใต้ข้อศอกเล็กน้อยลงมาจนถึงปลายแขนเสื้อ แขนเสื้อยาวตกข้อมือมีผ้าคล้องคอ ด้านนอกทำด้วยแพรสีประจำสาขาวิชา ด้านในทำด้วยแพรสีน้ำทะเล ขอบของผ้าคล้องคอส่วนที่อยู่ด้านหลังตั้งแต่ไหล่ลงมาขลิบด้วยแพรสีทองกว้างพองามส่วนที่ทาบรอบคอด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่สีประจำสาขาวิชาขลิบด้วยแพรสีทองกว้างพองามมีหมวกเป็นรูปสี่เหลี่ยมจัตุรัส ยาวด้านละ ๒๔ เซนติเมตรทำด้วยสักหลาดสีดำ มีพู่ทำด้วยดิ้นทอง ยาว ๒๒ เซนติเมตร (๒) มหาบัณฑิตเช่นเดียวกับดุษฎีบัณฑิตแต่ทำด้วยแพรสีดำ แถบกำมะหยี่สีน้ำทะเล เย็บติดเป็นสาบ ผ้าคล้องคอด้านนอกทำด้วยแพรสีดำขอบด้านหลังขลิบด้วยแพรสีประจำสาขาวิชาด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่สีประจำสาขาวิชาขลิบด้วยแพรสีน้ำทะเลกว้างพองามพู่ของหมวกทำด้วยไหมสีดำ (๓) บัณฑิตเช่นเดียวกับมหาบัณฑิตแต่มีแถบกำมะหยี่สีดำเย็บติดเป็นสาบ สีแถบกำมะหยี่ประจำสาขาวิชามีดังนี้ (๑) สาขาวิชาวิศวกรรมโยธาสาขาวิชาวิศวกรมไฟฟ้าและสาขาวิชาวิศวกรรมเครื่องกล สีแดงเลือดหมู (๒) สาขาวิชาเคมี สาขาวิชาฟิสิกส์สาขาวิชาชีววิทยา และสาขาวิชาคณิตศาสตร์ สีเหลือง (๓) สาขาวิชาศึกษาศาสตร์ สีแสด ข้อ ๓เข็มวิทยฐานะของมหาวิทยาลัยสงขลานครินทร์สำหรับผู้ได้รับปริญญามีลักษณะเป็นรูปสี่เหลี่ยมผืนผ้า ปลายด้านล่างเป็นลายไทยทำด้วยโลหะเป็นสีทองรองรับแผ่นลงยาสีขาวมีอักษรย่อสำหรับสาขาวิชาของปริญญาที่ได้รับและมีลายกระหนกรองรับแผ่นโค้งลงยาสีขาวมีตรามหาวิทยาลัยอยู่ตรงกลางเหนือแผ่นโค้งลงยาสีขาว ปลายด้านบนแหลมเป็นมุม ๑๑๐ องศา ทำด้วยโลหะ พื้นลงยาสีน้ำทะเล ขอบโดยรอบเป็นสีทองขนาด ๒.๑x๔.๕ เซนติเมตร ข้อ ๔ให้มหาวิทยาลัยสงขลานครินทร์จัดทำครุยวิทยฐานะและเข็มวิทยฐานะ ตามประกาศของของคณะปฏิวัติฉบับนี้ขึ้นไว้เป็นตัวอย่าง ข้อ ๕ให้ประกาศของคณะปฏิวัติฉบับนี้มีผลใช้บังคับเช่นเดียวกับพระราชกฤษฎีกาที่อกตามความในมาตรา ๓๖ และมาตรา ๔๐แห่งพระราชบัญญัติมหาวิทยาลัยสงขลานครินทร์ พ.ศ. ๒๕๑๑ ข้อ ๖ให้นายกรัฐมนตรีรักษาการตามประกาศของคณะปฏิวัติฉบับนี้ ข้อ๗ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจากนุเบกษาเป็นต้นไป ประกาศณ วันที่ ๒๐ เมษายน พุทธศักราช ๒๔๑๕ จอมพล ถ. กิตติขจร หัวหน้าคณะปฏิวัติ[รก.๒๕๑๕/๖๔/๑พ/๒๔ เมษายน ๒๕๑๕] ฐาปนี/แก้ไข ๓๐ตุลาคม ๒๕๔๕ B+A(C)